Diari Oficial de la Generalitat Valenciana


Sumari del DOGV 4483, del 17-04-2003 (2003/4579)

DECRET 39/2003, de 15 d'abril, del Consell de la Generalitat, pel qual s'aprova l'oferta d'ocupació pública de personal docent no universitari dependent de la Conselleria de Cultura i Educació, de la Generalitat, per a l'any 2003.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4483

Data del DOGV
:   17-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4579


Data del document
:   15-04-2003

Organisme emissor
:   Conselleria de Cultura i Educació

Tipus de document
:   Decret

Descriptors 

:   * concurs administratiu
    * personal docent
    * ensenyament primari
    * ensenyament d'idiomes
    * oferta d'ocupació
    * formació professional
    * ensenyament secundari
    * educació artística

DECRET 39/2003, de 15 d'abril, del Consell de la Generalitat, pel qual s'aprova l'oferta d'ocupació pública de personal docent no universitari dependent de la Conselleria de Cultura i Educació, de la Generalitat, per a l'any 2003. [2003/M4579]
  
L'article 31.1 de la Llei 12/2002, de 27 de desembre, de Pressupost de la Generalitat per a l'exercici 2003, establix que «Durant l'any 2003, les convocatòries per a ingrés de nou personal es concentraran en els sectors, les funcions i els grups que es consideren prioritaris o que afecten el funcionament dels servicis públics essencials.
  
En tot cas, el nombre de places de nou ingrés haurà de ser inferior al 25% de la taxa de reposició d'efectius. Este últim criteri no serà d'aplicació ni per a aquells sectors o àrees d'actuació administrativa amb competència de la Generalitat que es fixen per l'administració de l'estat, amb el caràcter de bàsics, en la Llei de Pressuposts Generals de l'Estat per a l'any 2003?». En relació amb això, l'article 20 de la Llei 52/2002, de 30 de desembre, de Pressuposts Generals de l'Estat per a l'any 2003, establix en el punt 1, tercer paràgraf, que «... no serà d'aplicació?, ni a les administracions públiques amb competències educatives per al desenrotllament de la Llei Orgànica 1/1990, de 3 d'octubre, d'Ordenació General del Sistema Educatiu, en relació amb la determinació del nombre de places per a l'accés als cossos de funcionaris docents».
  
L'article 5 del Reial Decret 850/1993, de 4 de juny, pel qual es regula l'ingrés i l'adquisició d'especialitats en els cossos de funcionaris docents a què fa referència la Llei Orgànica 1/1990, de 3 d'octubre, d'Ordenació General del Sistema Educatiu, establix com a condició la publicació de l'oferta d'ocupació docent prèvia a la realització de les convocatòries per a la provisió de les places vacants autoritzades en les esmentades ofertes d'ocupació.
  
Per tot això, en compliment de l'article 31 de la de la Llei 12/2002, de 27 de desembre, de Pressupost de la Generalitat per a l'exercici 2003, en relació amb l'article 22 del Decret Legislatiu de 24 d'octubre de 1995, del Consell de la Generalitat, pel qual s'aprovà el text refós de la Llei de la Funció Pública Valenciana, l'article 2 del Decret 33/1999, de 9 de març, del Consell de la Generalitat, i les disposicions addicionals desena i catorzena de la Llei Orgànica 1/1990, de 3 d'octubre, d'Ordenació General del Sistema Educatiu, a proposta del conseller de Cultura i Educació, prèvia negociació amb els sindicats de l'ensenyament representats en la Mesa Sectorial, una vegada informat favorablement per la Conselleria d'Economia, Hisenda i Ocupació, i prèvia deliberació del Consell de la Generalitat, en la reunió del dia 15 d'abril de 2003,
  
DECRETE
  
Article 1
  
S'aprova l'oferta d'ocupació pública de personal docent no universitari per a l'any 2003 en els termes que s'establixen en este decret.
  
Article 2
  
1. D'acord amb el que establix la Llei 13/1982, de 7 d'abril, d'Integració Social dels Minusvàlids, en les proves selectives, incloses les corresponents a la promoció interna, seran admeses les persones amb minusvalideses en igualtat de condicions que els altres aspirants.
  
Les convocatòries per a la provisió de llocs de la present oferta no establiran exclusions per minusvalideses, llevat els casos en què siguen incompatibles amb el desenrotllament de les tasques o funcions corresponents.
  
2. S'establirà una reserva no inferior al 5% de les vacants per a ser cobertes entre personal amb discapacitats de grau igual o inferior al 33%, de manera que, progressivament, s'assolisca el 2% dels efectius totals del personal docent de la Generalitat sempre que superen les proves selectives. L'opció de llocs reservats haurà de formular-se en la sol·licitud de participació en les convocatòries, la qual cosa hi haurà de ser indicada expressament.
  
Article 3
  
En l'oferta s'inclouen les vacants dotades en el pressupost de la Generalitat per a l'any 2003, la provisió de les quals es preveu realitzar durant el present exercici amb el detall següent:
  
Grup A
  
Cos de Professors d'Ensenyament Secundari: 260
  
Cos de Professors d'Escoles Oficials d'Idiomes: 5
  
Cos de Professors de Música i Arts Escèniques: 40
  
Total grup A: 305
  
Grup B
  
Cos de Mestres: 980
  
Cos de Professors Tècnics de Formació Professional: 65
  
Total grup B: 1.045
  
Disposició addicional
  
La instrumentació de les proves selectives per a l'ingrés en l'administració de la Generalitat que es derive de les convocatòries objecte d'esta oferta d'ocupació pública, es realitzarà per mitjà de la Conselleria de Cultura i Educació. Estes proves es concretaran en les respectives convocatòries segons el nombre de vacants i la naturalesa jurídica d'estes.
  
Disposicions finals
  
Primera
  
Els llocs de treball inclosos en la present oferta d'ocupació pública no podran sofrir cap modificació en la seua classificació fins després d'haver-se realitzat les corresponents proves selectives i la provisió dels corresponents llocs de treball.
  
Segona
  
Este decret entrarà en vigor al sendemà de la seua publicació en el Diari Oficial de la Generalitat Valenciana.
  
València, 15 d'abril de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Cultura i Educació,